**Ministru kabineta noteikumu projekta „Noteikumi par arhitekta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Noteikumi par arhitekta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumu projekts) izstrādāts, pamatojoties uz Eiropas Parlamenta un Padomes 2013. gada 20. novembra Direktīvu  2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (turpmāk – Direktīva 2013/55/ES).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā ir Ministru kabineta 2005. gada 12.jūlija noteikumi Nr. 507 „ Noteikumi par arhitekta izglītību un profesionālo kvalifikāciju apliecinošiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu” (turpmāk – noteikumi Nr. 507)ar kuriem Latvijā tiek īstenotas Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu (turpmāk arī – Direktīva 2005/36/EK) tiesību normas attiecībā uz speciālās profesionālās kvalifikācijas atzīšanas sistēmas piemērošanu arhitekta profesionālo kvalifikāciju apliecinošiem dokumentiem.2013. gada 28. decembrī Eiropas Savienības Oficiālajā Vēstnesī tika publicēta Direktīva  2013/55/ES, bet 2016. gada 13. janvārī Eiropas Komisija pieņēma deleģēto lēmumu, ar kuru ir grozīts Direktīvas 2005/36/EK V pielikums. Direktīva 2005/36/EK attiecas arī uz Eiropas Ekonomiskās zonas valstīm un Šveici, tādēļ Eiropas Brīvās Tirdzniecības Asociācijas dibināšanas līguma[[1]](#footnote-1) „Konvencijas par Eiropas Brīvās Tirdzniecības Asociācijas nodibināšanu”, K pielikumā „Personu pārvietošanās” papildinājumā 31 „Profesionālo kvalifikāciju apliecinošo dokumentu (diplomu, sertifikātu un citu kvalifikāciju apliecinošo dokumentu) savstarpēja atzīšana” (22. pants). („CONVENTION ESTABLISHING THE EUROPEAN FREE TRADE ASSOCIATION. Annex K „Movement of Persons”, APPENDIX 31 Mutual recognition of professional qualifications (diplomas, certificates and other evidence of formal qualifications) (Art. 22)) (turpmāk – Konvencija) iekļautajiem Islandes Republikas, Norvēģijas Karalistes, Šveices Konfederācijas valstīs izsniegtajiem arhitekta profesionālo kvalifikāciju apliecinošajiem dokumentiem ir piemērojama speciālā profesionālās kvalifikācijas atzīšanas sistēma. Līdz ar to projektā ir iekļautas tiesību normas no visiem trijiem minētajiem dokumentiem.Direktīvas 2013/55/ES, Direktīvas 2005/36/EK un Konvencijas tiesību normas, kuras atbilst noteikumu projekta tvērumam, pamatoti būtu noteikt ar grozījumiem noteikumos Nr. 507, tomēr, tā kā šajā gadījumā kopējais grozījumu apjoms pārsniegtu ½ no noteikumos Nr. 507 ietvertajām normām, jo noteikumu projektā veikta noteikumu Nr. 507 vairāku punktu redakcionāla precizēšana, saskaņā ar Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu, projekts ir sagatavots nevis kā grozījumi noteikumos Nr. 507, bet jauns noteikumu projekts, paredzot, ka noteikumi Nr. 507 tiks atzīti par spēku zaudējušiem.Saskaņā ar Direktīvā 2005/36/EK noteikto, piemērojot speciālo profesionālās kvalifikācijas atzīšanas sistēmu, tiek atzīti gan tādi arhitektu kvalifikāciju apliecinošie dokumenti, kuri apliecina Direktīvā 2005/36/EK noteiktajām izglītības programmu minimālajām prasībām iegūtu arhitektu kvalifikāciju un kuru izdošana turpinās (šie dokumenti ir norādīti noteikumu projekta pielikumā), gan tādi arhitektu kvalifikāciju apliecinošie dokumenti, kas to saņēmējiem savās mītnes valstīs piešķir tiesības lietot profesionālo nosaukumu “arhitekts” un veikt patstāvīgu profesionālo darbību arhitekta profesijā, bet Direktīvā 2005/36/EK tie attiecināmi uz t.s. “iegūtajām tiesībām” (šie dokumenti norādīti noteikumu projekta pamatdaļā). Arhitektu kvalifikāciju apliecinošie dokumenti par “iegūto tiesību” kvalifikāciju ne visos gadījumos apliecina to, ka persona ir ieguvusi izglītību, kas atbilst izglītības programmu minimālajām prasībām arhitekta kvalifikācijas iegūšanai. Atbilstoši “iegūto tiesību” principam, var atzīt tikai tos arhitektu kvalifikāciju apliecinošos dokumentus, kuru iegūšanai mācības ir uzsāktas līdz katrai valstij noteiktam laikam. Tādējādi noteikumu projekts nosaka, kādos gadījumos atvieglotā administratīvā procedūrā, t.i., piemērojot speciālo profesionālās kvalifikācijas atzīšanas sistēmu, Latvijas Republikā var atzīt profesionālo kvalifikāciju arhitektiem no citām Eiropas Ekonomikas zonās valstīm.Projekts izstrādāts, lai pilnībā un precīzi pārņemtu Direktīvā 2013/55/ES noteiktās prasības attiecībā uz izņēmumiem speciālās profesionālās kvalifikācijas atzīšanas sistēmas piemērošanā, kā arī deleģētajā lēmumā un Eiropas Brīvās Tirdzniecības Asociācijas dibināšanas līguma pielikumā noteiktās prasības attiecībā uz profesionālo kvalifikāciju apliecinošo dokumentu un to izdevējiestāžu nosaukumiem. Noteikumu projekta informatīvajā atsaucē uz Eiropas Savienības direktīvām, salīdzinot ar noteikumiem Nr.507, ir izslēgta atsauce uz Padomes 1985.gada 10.jūnija Direktīvu [85/384/EEK](http://eur-lex.europa.eu/eli/dir/1985/384?locale=LV) par diplomu, sertifikātu un citu kvalifikācijas apliecinājumu savstarpējo atzīšanu arhitektūrā, ieskaitot pasākumus efektīvai uzņēmējdarbības tiesību īstenošanai un brīvībai sniegt pakalpojumus, kura ir atceltas saskaņā ar Direktīvas 2005/36/EK 62.pantā noteikto, kā arī Padomes 2006. gada 20. novembra Direktīva [2006/100/EK](http://eur-lex.europa.eu/eli/dir/2006/100?locale=LV), ar ko pielāgo dažas direktīvas personu pārvietošanās brīvības jomā saistībā ar Bulgārijas un Rumānijas pievienošanos un Padomes 2013. gada 13. maija Direktīva [2013/25/ES](http://eur-lex.europa.eu/eli/dir/2013/25?locale=LV), ar ko pielāgo atsevišķas direktīvas par tiesībām veikt uzņēmējdarbību un brīvi sniegt pakalpojumus saistībā ar Horvātijas Republikas pievienošanos, bet iekļauta atsauce uz Direktīvu 2005/36/EK un Direktīvu 2013/55/ES. Normatīvajiem aktiem Eiropas Savienības un Eiropas Ekonomikas zonas valstīs Direktīvā 2013/55/ES un regulā noteikto prasību izpildīšanai bija jāstājas spēkā līdz 2016. gada 18. janvārim. Tādēļ ir nepieciešams steidzami pieņemt noteikumu projektu, lai nodrošinātu profesionālās kvalifikācijas atzīšanas nosacījumu atbilstību Direktīvas 2013/55/ES prasībām. Līdz ar Direktīvas 2013/55/ES tiesību normu pārņemšanu Latvijas Republikas tiesību aktos tiks nodrošināts tiesiskais pamats profesionālās kvalifikācijas atzīšanai ārvalstu personām, kas Eiropas Ekonomiskās zonas valstīs un Šveices Konfederācijā ieguvušas profesionālo kvalifikāciju arhitekta profesijā un kas pretendē uz profesionālās kvalifikācijas atzīšanu Latvijā arhitekta profesijā. Arhitekta profesiju ieguvušās personas varēs pilnvērtīgi izmantot savas tiesības piedalīties brīvā darbaspēka kustībā, šajā gadījumā – veikt profesionālo darbību arhitekta profesijā Latvijas Republikā.  |
| 3. | Projekta izstrādē iesaistītās institūcijas | Izglītības un zinātnes ministrija (turpmāk – ministrija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz informācijas institūciju arhitekta profesijā – nodibinājumu „Akadēmiskās informācijas centrs”, institūciju, kas izsniedz profesionālās kvalifikācijas atzīšanas apliecību arhitekta profesijā – Latvijas Arhitektu savienību, personām, kas ieguvušas profesionālo kvalifikāciju ārvalstīs un pretendē uz profesionālās kvalifikācijas atzīšanu Latvijā arhitekta profesijā.  |
|   | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar projektu tiek pārņemta Direktīva 2013/55/ES.Saskaņā ar Direktīvas 2013/55/ES 3. panta 1. punktu dalībvalstu normatīvajiem un administratīvajiem aktiem, kas vajadzīgi, lai izpildītu šīs direktīvas prasības, jāstājas spēkā līdz 2016. gada 18. janvārim. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek pārņemta Direktīva 2013/55/ES.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/ES 21.panta 1.punkts | Noteikumu projekta 2. punkts | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 37) daļa, a) punkts (par Direktīvas 2005/36/ES 49. panta 1.a. punktu)  | Noteikumu projekta 3. punkts  | Tiks ieviesta pilnībā | Neparedzēs stingrākas prasības. |
| Direktīvas 2005/36/ES 49.panta 1.punkts | Noteikumu projekta 4. punkts | Tiks ieviesta pilnībā | Neparedzēs stingrākas prasības. |
| Direktīvas 2005/36/ES 23.panta 3.punkts | Noteikumu projekta 5.1., 5.2. apakšpunkts | Tiks ieviesta pilnībā | Neparedzēs stingrākas prasības. |
| Direktīvas 2005/36/ES 23.panta 4.punkts, a), c) apakšpunkts | Noteikumu projekta 5.5., 5.6. apakšpunkts | Tiks ieviesta pilnībā | Neparedzēs stingrākas prasības. |
| Direktīvas 2005/36/ES 23.panta 5.punkts | Noteikumu projekta 5.3., 5.4.apakšpunkts | Tiks ieviesta pilnībā | Neparedzēs stingrākas prasības. |
| Direktīvas 2005/36/ES 49.panta 1.punkts | Noteikumu projekta 6. punkts | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 37) daļa, a) punkts (par Direktīvas 2005/36/ES 49. panta 3. punktu)  | Noteikumu projekta 7. punkts  | Tiks ieviesta pilnībā | Neparedzēs stingrākas prasības. |
| Direktīvas 2005/36/ES 49.panta 2.punkts | Noteikumu projekta 8.1., 5.2., 5.3., 5.4. apakšpunkts | Tiks ieviesta pilnībā | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Citas tiesību normas, kas izriet no Direktīvas 2005/36/ES un Direktīvas 2013/55/ES, ir iekļautas likumā “Par reglamentētajām profesijām un profesionālās kvalifikācijas atzīšanu” un uz šī likuma pamata izdotajos tiesību aktos. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Eiropas Brīvās Tirdzniecības Asociācijas dibināšanas līguma pielikums 31, A. Daļa, (B) punkta (d), (e), (f) apakšpunkts | Noteikumu projekta 5.5., 5.6., 5.7. apakšpunkts, noteikumu projekta pielikums  | Saistības izpildītas pilnībā. |
| Eiropas Brīvās Tirdzniecības Asociācijas dibināšanas līguma pielikums 31, A. Daļa, (E) punkts | Noteikumu projekta 4.11., 4.16., 4.19., 4.27. apakšpunkts, noteikumu projekta pielikums  | Saistības izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks publicēts ministrijas tīmekļa vietnē pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti |  Izteiktie iebildumi un priekšlikumi iespēju robežās tiks ņemti vērā noteikumu projektā. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Projektā noteiktais attieksies uz:1. informācijas institūcijām, ko nosaka Ministru kabineta 2002. gada 16. jūlija noteikumos Nr. 300 “Noteikumi par informācijas institūcijām attiecībā uz reglamentētajām profesijām” arhitekta profesijā;
2. institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās saskaņā ar Ministru kabineta 2006. gada 31. oktobra noteikumiem Nr. 886 „[Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās](http://likumi.lv/ta/id/147108-noteikumi-par-institucijam-kas-izsniedz-arvalstis-iegutas-profesionalas-kvalifikacijas-atzisanas-apliecibas-reglamentetajas-pro...)” arhitekta profesijā;
3. personām, kas profesionālo kvalifikāciju ir ieguvušas ārvalstīs un pretendē uz profesionālās kvalifikācijas atzīšanu, lai veiktu pastāvīgu profesionālo darbību Latvijā arhitekta reglamentētajā profesijā.
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV sadaļa – noteikumu projekts šīs jomas neskar.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

23.01.2017. 10:16

1898

I.Stūre, 67047899;

Inese.Sture@izm.gov.lv

1. Pielikumā „CONVENTION ESTABLISHING THE EUROPEAN FREE TRADE ASSOCIATION. Annex K „Movement of Persons”, APPENDIX 31 Mutual recognition of professional qualifications (diplomas, certificates and other evidence of formal qualifications) (Art. 22)

Pieejams: http://www.efta.int/sites/default/files/images/Vaduz%20Convention%20Annex%20K%20-%20Appendix%203.pdf [↑](#footnote-ref-1)